《同黄宰游宝林精舍书佑长老壁》
宋代·余靖

浮生万虑日营营，同访禅居耳目醒。
寻胜已穷烟霭外，谈空应目鬼神听。
松筠不变春长在，风雨无时地本灵。
便拟构庵来结社，莫嫌频此扣岩扃。

作者简介：（1000—1064）韶州曲江人，初名希古，字安道。仁宗天圣二年进士。累迁集贤校理，以谏罢范仲淹事被贬监筠州酒税。庆历中为右正言，支持新政。使契丹，还任知制诰、史馆修撰。再使契丹，以习契丹语被责，复遭茹孝标中伤，遂弃官返乡。皇祐四年起知桂州，经制广南东西路贼盗。寻又助狄青平定侬智高，留广西处置善后事宜。加集贤院学士，徙潭、青州。嘉祐间交阯进扰，任广西体量安抚使。后以尚书左丞知广州。目《武溪集》。